Die tyd het aangebreek vir mnr. Nollie de Beer om die tuig as hoof van Carolina Akademiese Skool neer te lê en Carolina vir die rustige lewe van die Kaap te verruil.
Hy het daarna aan die Universiteit van Potchefstroom studeer en het ’n BA-graad en ’n hoëronderwysdiploma agter sy naam.
Na twee jaar se diensplig, het hy sy onderwysloopbaan in 1980 by Hoërskool Evander afgeskop, waarna hy in 1981 ’n pos by Hoërskool Middelburg aanvaar het.
Op akademiese gebied het hy homself as ’n bekwame en sielvolle Afrikaanse onderwyser met ’n onverbiddelike suiwer taalgebruik uitgeleef.
“’n Persoonlike voorreg was om my eie dogter af te rig en sy het ’n bronsmedalje op die Herman Immelman-stadion verwerf,” het mnr. De Beer gesê.
“Twee weke later het die span vir die eerste keer ’n wedstryd en dit boonop teen hul aartsvyand, Hoërskool Schoonspruit, gewen.
“So groot was die vreugde dat ’n ouer my na sy plaas langs die Vaalrivier geneem het om te gaan hengel,” het mnr. De Beer laggend vertel.
Hy was in 1998 en 1999 die spanbestuurder van die Akademiespan vir die Cravenweek, waarna hy vanaf 2000 tot 2004 die spanbestuurder van die Cravenweekspan was.
“Ek was van 1998 op die hoërskole rugbyvereniging se bestuur en van 2005 die tegniese ontleder en adviseur van die Cravenweekspan.”
As afrigter het hy tot die voormalige Saru vlak 3 gevorder, ’n kwalifikasie wat meegebring het dat as afrigter nasionale spanne kan afrig.
Op skeidsregtervlak het hy vir baie jare daarin geslaag om graderingsgewys onder die top vyf skeidsregters in skolerugby te lê.
Atletiekgewys was hy saam met die legendariese Hans Enslin van Standerton verantwoordelik vir die stigting van ’n nuwe beamptevereniging nadat die struktuur na 1994 in duie gestort het.
Ná ’n leeftyd in die onderwys waarvan hy 18 jaar as skoolhoof gedien het, het mnr. De Beer die besluit geneem om halt te roep.